b'\n_START_ARTICLE_\nZemlji\xc5\xa1ka knjiga\n_START_PARAGRAPH_\nZemlji\xc5\xa1ka knjiga je javna knjiga, ki vsebuje evidence oziroma podatke o stvarnih pravicah na nepremi\xc4\x8dninah. Je javna evidenca, ki je zelo pomembna za trg nepremi\xc4\x8dnina, saj mora biti v njej vpisana prav vsaka nepremi\xc4\x8dnina, vsaka sprememba lastni\xc5\xa1tva, stvarne pravice, dolo\xc4\x8dene obligacijske pravice in nenazadnje tudi pravna dejstva. Pod stvarne pravice pri\xc5\xa1tevamo lastninsko pravico, zemlji\xc5\xa1ki dolg, hipoteka, slu\xc5\xbenostno pravico. Med obligacijske pravice pa sodijo zakupna in najemna pravica, predkupna pravica, prepoved odtujitve oziroma obremenitve, posebna pravica javnega dobra. Zemlji\xc5\xa1ka knjiga je zelo pomembna evidenca za lastnike nepremi\xc4\x8dnin, kupce, prodajalce in druge kateri se na tak ali druga\xc4\x8den na\xc4\x8din ukvarjajo z nepremi\xc4\x8dnino.\n_START_SECTION_\nPomen\n_START_PARAGRAPH_\nZemlji\xc5\xa1ka knjiga ima dvojen pomen, saj ustvarja, ureja in razvr\xc5\xa1\xc4\x8da pravice na nepremi\xc4\x8dnini. Da bi bil pomen zemlji\xc5\xa1ke knjige pravi, potrebuje zanesljive temelje. Zaradi sklenjenih najemnih pogodb je zelo veliko nepremi\xc4\x8dnin v posesti nelastnikov. To se dogaja tudi pri premi\xc4\x8dninah, vendar tam ne gre za tak\xc5\xa1en problem, saj imajo premi\xc4\x8dnine dosti ni\xc5\xbejo vrednost od nepremi\xc4\x8dnin. Glavni pomen zemlji\xc5\xa1ke knjige je, da mi vanj zaupamo in pri tem uporabljamo na\xc4\x8delo dobre vere. Tisti, ki je vpisan v zemlji\xc5\xa1ko knjigo kot lastnik, je tudi dejanski lastnik neke nepremi\xc4\x8dnine.\n_START_SECTION_\nZgodovina\n_START_PARAGRAPH_\nZgodovina zemlji\xc5\xa1ke knjige je zelo zanimiva, prav tako kot pri mati\xc4\x8dni knjigi. Varnost pravnega prometa seda \xc5\xbee dale\xc4\x8d v preteklost, saj je bilo temu \xc5\xbee zelo zgodaj posve\xc4\x8denega veliko \xc4\x8dasa. Zemlji\xc5\xa1ko knjigo so na\xc5\xa1li \xc5\xbee v starem Egiptu okoli leta 1950 pr. n. \xc5\xa1t. Takrat so na de\xc5\xa1\xc4\x8dicah zabele\xc5\xbeili imena zemlji\xc5\xa1\xc4\x8d in njihove lastnike, prav to so odkrili pri starih Grkih. V Egiptu pa so prve evidence obstajale ob popisu zemlje okoli Nila. Evidence zemlji\xc5\xa1ke knjige pa so bile najdene tudi v starodavnem Orientu. Tisti, ki je niso poznali so bili Rimljani, vendar pa so kljub nepoznavanju zemlji\xc5\xa1ke knjige imeli seznam oziroma listino zemlji\xc5\xa1\xc4\x8d, katere so poimenovali bibliotekon. Tradicija zemlji\xc5\xa1ke knjige pa sega v srednjeevropske dr\xc5\xbeave, za slovensko ozemlje jo je uvedel Cesarski patent, to pa je bilo leta 1747. 1871 je bil prvi zakon o zemlji\xc5\xa1ki knjigi na na\xc5\xa1em ozemlju. Leta 2002 je bila ponovno opravljena analiza evidence nepremi\xc4\x8dnin._NEWLINE_Elektronski dostop do zemlji\xc5\xa1ke knjige pa se je za\xc4\x8del postopno uvajati leta 1995. To pa je zelo pripomoglo k izbolj\xc5\xa1ani e-upravi.\n_START_SECTION_\nVpisi\n_START_PARAGRAPH_\nVpisi v zemlji\xc5\xa1ko knjigo so lahko bodisi oblikovalni (konstitutivni), lahko pa imajo druga\xc4\x8den u\xc4\x8dinek bodisi javne objave, tak\xc5\xa1nim pa pravimo, da imajo deklaratorni u\xc4\x8dinek.\n_START_SECTION_\nTe\xc5\xbeave zaradi nevpisane pravice\n_START_PARAGRAPH_\nVsak lastnik mora pravo\xc4\x8dasno urediti vse potrebne vpise glede nepremi\xc4\x8dnine, saj se le na tak\xc5\xa1en na\xc4\x8din lahko izogne te\xc5\xbeavam, katere lahko nastanejo zaradi nevpisa. Te\xc5\xbeava lahko nastane pri prodaji nepremi\xc4\x8dnine, saj kupec zahteva, da so vpisi v zemlji\xc5\xa1ki knjigi urejeni. Tudi upravni postopki so tak\xc5\xa1ni kjer mora biti vpis urejen, kot na primer za, gradbeno dovoljenje, za komunalne poti,... nenazadnje tudi kredit ali posojilo pri bankah to zahteva. Zelo se lahko zaplete tudi pri postopku dedovanja, pri najemu, oddaji nepremi\xc4\x8dnine. Skratka urejena evidenca v zemlji\xc5\xa1ki knjigi glede nepremi\xc4\x8dnine je zelo nujna stvar._NEWLINE_\xc4\x8ce nepremi\xc4\x8dnina ni vpisana v ZK, lahko lastnik lastni\xc5\xa1tvo izkazuje s svojo kupoprodajno pogodbo.\n_START_SECTION_\nVodenje\n_START_PARAGRAPH_\nPristojnost glede zemlji\xc5\xa1ke knjige ima Vrhovno sodi\xc5\xa1\xc4\x8de Republike Slovenije. Vodenje opravljajo zemlji\xc5\xa1koknji\xc5\xbena sodi\xc5\xa1\xc4\x8da oziroma okrajna sodi\xc5\xa1\xc4\x8da, glede na obmo\xc4\x8dje kjer le\xc5\xbei nepremi\xc4\x8dnina. Okrajna sodi\xc5\xa1\xc4\x8da so pri svojem delu vezana na zakon. Glede zemlji\xc5\xa1koknji\xc5\xbenih zadev pa lahko odlo\xc4\x8da tudi zemlji\xc5\xa1koknji\xc5\xbeni referent. Pristojnosti, katere ima okrajno sodi\xc5\xa1\xc4\x8de glede zemlji\xc5\xa1ke knjige so: opravljanje, vna\xc5\xa1anje, vpisovanje, odlo\xc4\x8danje o spisih, vodenje zbirke listin.\n_START_SECTION_\nVodenje in dostop do elektronske zemlji\xc5\xa1ke knjige\n_START_PARAGRAPH_\nVodenje elektronske zemlji\xc5\xa1ke knjige pomeni, vpis podatkov v elektronsko zemlji\xc5\xa1ko knjigo, pri tem pa tudi vzdr\xc5\xbeevanje. Vse to najdemo v 1. \xc4\x8dlenu Uredbe. Sistem elektronske zemlji\xc5\xa1ke knjige temelji na centralni informatizirani bazi. 2001 je bila centralna informatizirana baza vzpostavljena. Programska aplikacija in podatki so na enem mestu shranjeni in sicer na centralnem ra\xc4\x8dunalniku Centra Vlade za informatiko. Referenti lahko do podatkov dostopajo z enotnim grafi\xc4\x8dnim vmesnikom. Pri elektronskem dostopu do zemlji\xc5\xa1ke knjige je dne 20. 5. 2004 za\xc4\x8del veljati tudi Pravilnik o elektronskem dostopu do informatizirane glavne knjige. Pravilnik ureja elektronski dostop, nadomestilo za informatizirano glavno knjigo, tehni\xc4\x8dne pogoje, pomo\xc4\x8d znotraj uporabe sistema, nadzor.\n_START_SECTION_\nSpletne storitve za ob\xc4\x8dane\n_START_PARAGRAPH_\nElektronski dostop ureja Vrhovno sodi\xc5\xa1\xc4\x8de Republike Slovenije. Izpis iz zemlji\xc5\xa1ke knjige lahko od 27. 5. 2004 naro\xc4\x8dimo tudi preko spleta, vendar imajo omejeni \xc4\x8das oddaje. In sicer, od 6 do 23h vsak delovni dan in prav tako tudi ob sobotah, od 23 do 6h pa je sistem zaprt, ravno tako ob nedeljah. Preko spleta lahko preverimo stanje nepremi\xc4\x8dnine na spletni strani sodi\xc5\xa1\xc4\x8da pod zavihek zemlji\xc5\xa1ka knjiga, pri tem pa lahko izpis tudi natisnemo. Takrat, ko pa \xc5\xbeelimo oziroma potrebujemo potrjen izpisek iz zemlji\xc5\xa1ke knjige, na primer za notarja, upravno enoto, pa ga moramo naro\xc4\x8diti. Zanj moramo pla\xc4\x8dati, prejmemo pa ga po po\xc5\xa1ti. Izpisek potrdi sodi\xc5\xa1\xc4\x8de.\n_START_SECTION_\nPridobitev overjenega zemlji\xc5\xa1koknji\xc5\xbenega izpiska\n_START_PARAGRAPH_\nZemlji\xc5\xa1koknji\xc5\xbeni izpisek si lahko pridobimo na spletni strani sodi\xc5\xa1\xc4\x8da ali pa na zemlji\xc5\xa1ki knjigi. Za pridobitev izpolnimo dolo\xc4\x8den obrazec, napi\xc5\xa1emo okrajno sodi\xc5\xa1\xc4\x8de, kjer le\xc5\xbei nepremi\xc4\x8dnina za katero \xc5\xbeelimo izpisek, katastrsko ob\xc4\x8dino in parcelno \xc5\xa1tevilko. Potrebno je napisati tudi osebne podatke ime, priimek, naslov naro\xc4\x8ditelja izpiska, namen za kaj se izpisek potrebuje. Izpisek lahko dobimo v roku 7 dni, ali pa takoj, odvisno od tega kak\xc5\xa1na je usklajenost vodenja zemlji\xc5\xa1ke knjige. Storitev se pla\xc4\x8da, lahko z gotovino ali pla\xc4\x8dilno kartico.'